

**Република Македонија**

**МИНИСТЕРСТВО ЗА ОБРАЗОВАНИЕ И НАУКА**

##### ПРЕДЛОГ НА ЗАКОН

**ЗА ИЗМЕНУВАЊЕ НА ЗАКОНОТ**

**ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ**

**ПО СКРАТЕНА ПОСТАПКА**

# Скопје, Септември 2013 година

**ВОВЕД**

**I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ**

Со Законот за изменување на Законот за учебници за основно и средно образование се врши усогласување на прекршочните одредби во овој закон со одредбите од новиот Закон за прекршоците.

**II. ЦЕЛИ, НАЧЕЛА И ОСНОВНИ РЕШЕНИЈА**

Целта на предложените законски решенија е да се подобрат постапките при изрекувањето на прекршоците на субјектите кои работат спротивно на одредбите на Законот за учебници за основно и средно образование.

 **III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Овој закон не предизвикува фискални импликации.

**IV. ПРОЦЕНА НА ФИНАНСИСКИТЕ СРЕДСТВАА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

 Овој закон не предизвикува материјални обврски за одделни субјекти.

 Средствата се обезбедуваат од Буџетот на Република Македонија.

**V. СКРАТЕНА ПОСТАПКА ЗА ДОНЕСУВАЊЕ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ**

Со оглед на тоа што се исполнети случаите утврдени во член 170 алинеја 1 од Деловникот на Собранието на Република Македонија, односно не е во прашање донесување на сложен и обемен закон, се предлага овој Закон за изменување на Законот за учебници за основно и средно образование, да се донесе по скратена постапка.

##### ПРЕДЛОГ НА ЗАКОН ЗА ИЗМЕНУВАЊЕ НА

##### ЗАКОНОТ ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ

**Член 1**

Во Законот за учебници за основно и средно образование („Службен весник на Република Македонија“ бр.98/08, 99/09, 83/10, 36/11, 135/11, 46/12 24/13 и 120/13), во член 29 зборот „порамнување“ се заменува со зборовите „издавање на прекршочен платен налог “.

**Член 2**

Се овластува Законодавно-правната комисија на Собранието на Република Македонија да утврди пречистен текст на Законот за учебници за основно и средно образование.

**Член 3**

 Овој закон влегува во сила осмиот ден од денот на објавувањето во „Службен весник на Република Македонија“.

**ОБРАЗЛОЖЕНИЕ НА ПРЕДЛОГ-ЗАКОНОТ ЗА ИЗМЕНУВАЊЕ НА ЗАКОНОТ ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ**

**I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ ЗА ИЗМЕНУВАЊЕ НА ЗАКОНОТ ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ**

Со членот 1 во член 29 од Законот за учебници за основно и средно образование зборот „порамнување“ се заменува со зборовите „издавање на прекршочен платен налог “. Ова е заради усогласување со одредбите на новиот Закон за прекршоците.

Со членот 2 се овластува Законодавно-правната комисија на Собранието на Република Македонија да утврди пречистен текст на Законот за учебници за основно и средно образование.

Со членот 3 се уредува влегувањето во сила на законот.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Со оглед на тоа што со изменување на Законот за учебници за основно и средно образование се врши изменување на член 29 од Законот за учебници за основно и средно образование, решенијата содржани во одредбите се меѓусебно поврзани и чинат една правна целина.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со овие одредби во Предлог Законот за изменување на Законот за учебници за основно и средно образование се очекува подобрување на постапките при изрекувањето на прекршоците на субјектите кои работат спротивно на одредбите на Законот за учебници за основно и средно образование.

ОДРЕДБА ОД ЗАКОНОТ ЗА УЧЕБНИЦИ ЗА ОСНОВНО И СРЕДНО ОБРАЗОВАНИЕ КОЈА СЕ ИЗМЕНУВА

##### Член 29

Пред поднесување на барање за прекршочна постапка, за прекршоците предвидени во овој закон, Државниот просветен инспекторат води постапка за порамнување согласно со Законот за прекршоците.